Herbert Nikolaus Lenhof

**Herbert Nikolaus Lenhof** (1936–2017) var en tysk ordensgeistlig og katolsk biskop av Queenstown.

## Liv og virke
Han ble født den 20. august 1936, og var den eldste av fire barn av Wilhelm Lenhof og hans hustru Elisabeth, født Fernekes, i Wehrden (Saar), som senere ble en del av Völklingen. Han gikk på barneskolen og arbeidet deretter, i likhet med faren, ved Völklingens jernverk. Herbert Lenhof var aktiv som altergutt og speidergutt i *St. Joseph menighet*, som ble drevet av pallottinerne.

Herbert Lenhof fullførte sin *[[Abitur]]* (universitetsopptakskompetanse) og ble med i pallottinerordenen ved *Bischof-Vieter-Kolleg* i Limburg an der Lahn. Han fikk sin utdannelse i Olpe og Philosophisch-Theologischen Hochschule Vallendar. Han avla sin første profesjon den 25. april 1961 og sin siste profesjon den 25. april 1964 i Vallendar. 
### Prest
Han ble ordinert til prest den 18. juli 1965 av hjelpebiskop i Trier, Carl Schmidt, og tjenestegjorde først ved pallottinernes seminar i Rheinberg. 

Han ble så sendt til Sør-Afrika i 1968. Etter en kort periode i menighetstjeneste i Stutterheim og Cathcart, ble Lenhof sykehuskapellan ved Glen Grey Hospital i 1970. Fra 1978 til 1981 ledet han *Pallottine Mission* i Sør-Afrika som regionalsuperior I 1981 ble han pastor og åndelig leder for Kongregasjonen av Søstrene av Vår Frue av Guddommelig Kjærlighet i Ntaba Maria, som blant annet drev et stort helsesenter.

### Biskop av Queenstown
Pave Johannes Paul II utnevnte ham til den tredje biskopen av det sørafrikanske bispedømmet Queenstown den 23. februar 1984. Han ble ordinert til biskop den 28. april samme år av sin forgjenger, Johannes Baptist Rosner; hans medkonsekrerende var biskopen av Oudtshoorn, Edward Robert Adams, og biskopen av Umtata, Andrew Zolile T. Brook.

I Den sørafrikanske bispekonferanse ledet han først arbeidsgruppen «Kall» og deretter, i 15 år, arbeidsgruppen «Utvikling og velferd». I denne rollen koordinerte han bistands- og utdanningsarbeid om temaet HIV-smitte, spesielt for AIDS-foreldreløse barn.

Den 16. november 2009 aksepterte pave Benedikt XVI hans avskjedssøknad på grunn av dårlig helse. 

Fra 2011 tilbragte Lenhof tilbrakt sin pensjonisttilværelse på pallottinernes moderhus i Limburg. Fredag 13. oktober 2017 døde han på *St. Vincenz* sykehus i Limburg; han var da 81 år gammel. Hans begravelse ble ledet av Georg Bätzing, biskop av Limburg, på pallottinernes kirkegård i Limburg.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Erkebiskop Martin Lucas (1894-1969) *1945
* Kardinal Owen McCann (1907-1994) *1950
* Biskop Johannes Baptist Rosner S.A.C. (1908-1998) *1972
* Biskop *Herbert Nikolaus Lenhof* S.A.C. (1936-2017) *1984

## Referanser